				|

		52012PC0475

			Návrh ROZHODNUTIE RADY, ktorým sa menia a dopĺňajú rozhodnutia 2009/791/ES a 2009/1013/EÚ a ktorým sa Nemecku a Rakúsku povoľuje naďalej uplatňovať opatrenie odchyľujúce sa od článkov 168 a 168a smernice 2006/112/ES o spoločnom systéme dane z pridanej hodnoty /* COM/2012/0475 final - 2012/0233 (NLE) */

			   	DÔVODOVÁ SPRÁVA
1.           KONTEXT NÁVRHU
Dôvody a ciele návrhu
Podľa článku 395 ods. 1 smernice
2006/112/ES z 28. novembra 2006 o spoločnom systéme dane z pridanej
hodnoty môže Rada, konajúc jednomyseľne na návrh Komisie, povoliť
ktorémukoľvek členskému štátu uplatňovať osobitné opatrenia
odchyľujúce sa od ustanovení tejto smernice s cieľom zjednodušiť
postup pri výbere dane alebo zabrániť určitým druhom daňových
únikov alebo vyhýbaniu sa daňovým povinnostiam.
Komisia zaevidovala 5. januára 2012 list
Spolkovej republiky Nemecko a 16. apríla 2012 list Rakúskej republiky, v
ktorých žiadali o povolenie naďalej uplatňovať opatrenie
odchyľujúce sa od článkov 168 a 168a smernice 2006/112/ES s
cieľom vyňať z práva na odpočet DPH za tovar a služby,
ktoré sa používajú v rozsahu viac ako 90 % na nepodnikateľské účely.
V súlade s článkom 395 ods. 2 smernice
2006/112/ES Komisia informovala ostatné členské štáty o žiadosti Spolkovej
republiky Nemecko listom zo 4. apríla 2012 a o žiadosti Rakúskej republiky
listom z 20. apríla 2012. Komisia oznámila Spolkovej republike Nemecko listom z
11. apríla 2012 a Rakúskej republike listom z 23. apríla 2012, že má všetky
informácie potrebné na posúdenie žiadosti.
Všeobecný kontext
V článku 168 smernice 2006/112/ES sa
ustanovuje, že zdaniteľná osoba má právo odpočítať DPH zaplatenú
pri nákupoch na účely svojich zdaniteľných transakcií. V článku
168a ods. 1 smernice 2006/112/ES sa ustanovuje, že DPH z výdavkov súvisiacich s
nehnuteľným majetkom, ktorý je súčasťou majetku podniku
zdaniteľnej osoby a používa sa tak na účely podnikateľskej
činnosti, ako aj na nepodnikateľské účely, je
odpočítateľná len do tej miery, v akej sa tento majetok používa na
účely podnikateľskej činnosti zdaniteľnej osoby. Podľa
článku 168a ods. 2 smernice 2006/112/ES môžu členské štáty
uplatňovať toto pravidlo aj vo vzťahu k výdavkom súvisiacim s
iným tovarom, ktorý je súčasťou majetku podniku, podľa svojich
kritérií. Cieľ opatrenia, ktorý Spolková republika Nemecko a Rakúska republika
sledujú, sa však odchyľuje od týchto zásad, keďže z práva na
odpočet úplne vyníma DPH za tovar a služby, ktoré zdaniteľná osoba
používa v rozsahu viac ako 90 % na súkromné alebo nepodnikateľské
účely.
Odchyľujúce sa opatrenie Spolkovej
republiky Nemecko bolo pôvodne povolené rozhodnutím Rady 2000/186/ES z 28.
februára 2000[1]
na obdobie do 31. decembra 2002 a bolo opätovne povolené rozhodnutím Rady
2003/354/ES z 13. mája 2003[2]
na obdobie do 30. júna 2004, rozhodnutím Rady 2004/817/ES z 19. novembra 2004[3] na obdobie do 31. decembra 2009
a rozhodnutím Rady 2009/791/ES z 20. októbra 2009[4] na obdobie do 31. decembra
2012.
Odchyľujúce sa opatrenie Rakúskej
republiky bolo pôvodne povolené rozhodnutím Rady 2004/866/ES z 13. decembra
2004[5] na obdobie do 31. decembra 2009
a bolo opätovne povolené rozhodnutím Rady 2009/1013/EÚ z 22. decembra 2009[6] na obdobie do 31. decembra
2012.
Spolková republika Nemecko a Rakúska republika
informovali Komisiu vo svojich súčasných žiadostiach o tom, že toto
osobitné opatrenie uplatňujú doteraz, pričom sa ukázalo, že je
veľmi užitočné z hľadiska zjednodušeného výberu DPH a zabránenia
daňovým únikom a vyhýbaniu sa daňovým povinnostiam.
Vo všeobecnosti sa odchýlky udeľujú na
obmedzené obdobie tak, aby sa dalo posúdiť, či je osobitné opatrenie
primerané a účinné. Komisia v tejto súvislosti na základe informácií
poskytnutých Spolkovou republikou Nemecko a Rakúskou republikou usudzuje, že
rozdelenie v pomere 90 % na podnikateľské a 10 % na nepodnikateľské
použitie naďalej predstavuje dobrý základ pre oddelenie transakcií, v
súvislosti s ktorými sa použitie na podnikateľské účely môže
považovať za zanedbateľné. Dotknuté osobitné opatrenie je preto pre
daňové správy a podniky nápomocné, keďže nie je potrebné žiadne
monitorovanie následného použitia tovaru a služieb, na ktoré sa vyňatie z
práva na odpočet uplatňovalo v čase ich nadobudnutia,
predovšetkým pokiaľ ide o možné zdanenie osobnej spotreby podľa
článku 16 alebo článku 26 smernice 2006/112/ES alebo úpravy
odpočítania dane, ako sa vyžaduje podľa článkov 184 až 192
uvedenej smernice. Výška dane splatnej na úrovni konečnej spotreby je
ovplyvnená iba v zanedbateľnej miere. Predĺženie platnosti
odchyľujúceho sa opatrenia je preto náležité.
Každé predĺženie uplatňovania by
však malo byť dočasné s cieľom posúdiť, či sú
podmienky, na ktorých sú odchýlky založené, naďalej platné. Navrhuje sa
preto predĺžiť uplatňovanie odchýlok do konca roku 2015 a
požiadať Spolkovú republiku Nemecko a Rakúsku republiku, aby spoločne
so žiadosťou o predĺženie predložili najneskôr do 1. apríla 2015 aj
správu, ktorej súčasťou bude preskúmanie uplatňovaného
rozdelenia na podnikateľské a nepodnikateľské použitie, na ktorom sa
vyňatie z práva na odpočet zakladá v prípade, keby sa predpokladalo
ďalšie predĺženie na obdobie po roku 2015. Platnosť rozhodnutia
by však v každom prípade uplynula, keď členské štáty uplatnia alebo
budú môcť uplatňovať pravidlá Únie prijaté Radou po nadobudnutí
účinnosti tohto rozhodnutia, ustanovujúce obmedzenia práva na
odpočet.
Existujúce ustanovenia v oblasti návrhu
V článku 176 smernice 2006/112/ES sa
ustanovuje, že Rada určuje, pri ktorých výdavkoch nevzniká právo na
odpočet DPH. Kým sa tak nestane, majú členské štáty právomoc
zachovať vyňatia, ktoré platili 1. januára 1979. Preto existuje celá
rada ustanovení „status quo“, ktorými sa obmedzuje právo na odpočet.
V roku 2004 Komisia vypracovala návrh[7], v ktorom sa uvádzajú pravidlá
o tom, na ktoré kategórie výdavkov sa môže vzťahovať obmedzenie práva
na odpočet, ale Rada zatiaľ nedospela k dohode o danom návrhu.
Súlad s ostatnými politikami a
cieľmi Únie
Neuplatňuje sa.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Konzultácie so zainteresovanými stranami
Neopodstatnené.
Získavanie a využívanie expertízy
Externá expertíza nebola potrebná.
Posúdenie vplyvu
Cieľom návrhu je zjednodušiť postup
pri výbere dane, a má preto potenciálne priaznivý dosah na podniky aj správy.
Spolková republika Nemecko a Rakúska republika považujú toto riešenie za vhodné
opatrenie a je porovnateľné s inými bývalými i súčasnými
odchýlkami.
3.           PRÁVNE PRVKY NÁVRHU
Zhrnutie navrhovaného opatrenia
Cieľom návrhu je povoliť Spolkovej
republike Nemecko a Rakúskej republike naďalej uplatňovať
opatrenie odchyľujúce sa od článkov 168 a 168a smernice 2006/112/ES s
cieľom vyňať z práva na odpočet DPH za tovar a služby, ktoré
zdaniteľná osoba používa v rozsahu viac ako 90 % na nepodnikateľské
účely.
Spolková republika Nemecko a Rakúska republika
majú tento pomer rozdelenia a nevyhnutnosť odchyľujúcich sa opatrení
preskúmať a podať o tom správu pri každej žiadosti o predĺženie
opatrenia. Platnosť rozhodnutia uplynie dňom uvedeným v rozhodnutí
alebo dňom, od ktorého majú alebo budú môcť členské štáty
uplatňovať pravidlá Únie o obmedzeniach práva na odpočet
schválené Radou podľa toho, ktorý z týchto dátumov nastane skôr.
Právny základ
Článok 395 ods. 1 smernice Rady
2006/112/ES z 28. novembra 2006 o spoločnom systéme dane
z pridanej hodnoty.
Zásada subsidiarity
Návrh patrí do výlučnej právomoci Únie.
Zásada subsidiarity sa preto neuplatňuje.
Zásada proporcionality
Návrh je v súlade so zásadou proporcionality z
týchto dôvodov:
Toto rozhodnutie sa týka povolenia udeleného
členskému štátu na základe jeho vlastnej žiadosti a neukladá žiadnu
povinnosť.
Vzhľadom na malý rozsah pôsobnosti
odchýlky je osobitné opatrenie úmerné sledovanému cieľu.
Výber nástrojov
Navrhované nástroje: rozhodnutie Rady.
Iné prostriedky by neboli primerané z týchto
dôvodov:
Podľa článku 395 smernice Rady
2006/112/ES je odchýlka od spoločných pravidiel o DPH možná iba na základe
povolenia Rady konajúcej jednomyseľne na návrh Komisie. Rozhodnutie Rady
je jediný primeraný nástroj, keďže môže byť určené jednému
členskému štátu.
4.           VPLYV NA ROZPOČET
Návrh nebude negatívne ovplyvňovať
vlastné zdroje Únie z DPH.
5.           NEPOVINNÉ PRVKY
Návrh obsahuje doložku o preskúmaní
a ukončení platnosti.
2012/0233 (NLE)
Návrh
ROZHODNUTIE RADY,
ktorým sa menia a dopĺňajú
rozhodnutia 2009/791/ES a 2009/1013/EÚ a ktorým sa Nemecku a Rakúsku
povoľuje naďalej uplatňovať opatrenie odchyľujúce sa
od článkov 168 a 168a smernice 2006/112/ES o spoločnom systéme dane z
pridanej hodnoty
RADA EURÓPSKEJ ÚNIE,
so zreteľom na Zmluvu o fungovaní
Európskej únie,
so zreteľom na smernicu Rady 2006/112/ES
z 28. novembra 2006 o spoločnom systéme dane z pridanej hodnoty[8], a najmä na jej článok 395
ods. 1,
so zreteľom na návrh Európskej komisie,
keďže:
(1)       Nemecko požiadalo listom,
ktorý Komisia zaevidovala 5. januára 2012, o povolenie naďalej
uplatňovať osobitné opatrenie, ktoré bolo predtým povolené
rozhodnutím Rady 2009/791/ES[9],
odchyľujúce sa od ustanovení smernice 2006/112/ES upravujúcich právo na
odpočet.
(2)       Rakúsko požiadalo listom,
ktorý Komisia zaevidovala 16. apríla 2012, o povolenie naďalej
uplatňovať osobitné opatrenie, ktoré bolo predtým povolené
rozhodnutím Rady 2009/1013/EÚ[10],
odchyľujúce sa od ustanovení smernice 2006/112/ES upravujúcich právo na
odpočet.
(3)       V súlade
s článkom 395 ods. 2 druhým pododsekom smernice 2006/112/ES
Komisia informovala ostatné členské štáty o žiadosti predloženej
Nemeckom listom zo 4. apríla 2012. Listom z 11. apríla 2012 Komisia oznámila
Nemecku, že má všetky informácie potrebné na posúdenie danej žiadosti.
(4)       V súlade
s článkom 395 ods. 2 druhým pododsekom smernice 2006/112/ES
Komisia informovala ostatné členské štáty o žiadosti predloženej
Rakúskom listom z 20. apríla 2012. Listom z 23. apríla 2012 Komisia oznámila
Rakúsku, že má všetky informácie potrebné na posúdenie danej žiadosti.
(5)       Cieľ odchyľujúceho
sa opatrenia, ktorý sledujú oba členské štáty, je zameraný na úplné
vyňatie DPH za tovar a služby z práva na odpočet, ak tento tovar a služby
používa zdaniteľná osoba v rozsahu viac ako 90 % na súkromné účely
alebo na účely jej zamestnancov, alebo vo všeobecnosti na
nepodnikateľské účely.
(6)       Osobitné opatrenie sa
odchyľuje od článkov 168 a 168a smernice 2006/112/ES, ktorými sa
upravuje právo zdaniteľných osôb na odpočet DPH z tovaru a služieb,
ktoré im boli dodané a poskytnuté na účely ich zdaniteľných
transakcií. Cieľom tohto osobitného opatrenia je zjednodušiť postup
pri účtovaní a výbere DPH. Výška dane splatnej na úrovni konečnej
spotreby je ovplyvnená iba v zanedbateľnej miere.
(7)       Podľa informácií, ktoré
poskytli Nemecko a Rakúsko, sa právna a skutková situácia, ktorá opodstatnila
terajšie uplatňovanie dotknutého osobitného opatrenia, nezmenila a
naďalej pretrváva. Nemecku a Rakúsku by sa preto malo povoliť
naďalej uplatňovať toto osobitné opatrenie počas
ďalšieho obdobia, ale malo by sa obmedziť na obdobie najneskôr do 31.
decembra 2015, aby sa dala preskúmať nevyhnutnosť a účinnosť
odchyľujúceho sa opatrenia a pomer rozdelenia na podnikateľské a
nepodnikateľské použitie, na ktorom sa zakladá.
(8)       Ak bude Nemecko alebo Rakúsko
považovať ďalšie predĺženie na obdobie po roku 2015 za potrebné,
Komisii by sa mala spoločne so žiadosťou o predĺženie
predložiť správa o uplatňovaní opatrenia, ktorej súčasťou
bude preskúmanie uplatňovaného pomeru rozdelenia, a to najneskôr do 31.
marca 2015 s cieľom ponechať Komisii dostatok času na
preskúmanie žiadosti a v prípade, ak by Komisia predložila návrh, Rade na jeho
prijatie.
(9)       Komisia prijala 29. októbra
2004 návrh[11]
smernice Rady, ktorou sa mení a dopĺňa smernica 77/388/EHS (teraz
smernica 2006/112/ES) ktorého súčasťou je zosúladenie kategórií
výdavkov, na ktoré sa môže uplatňovať vyňatie z práva na
odpočet. Platnosť odchyľujúceho sa opatrenia ustanoveného v
tomto rozhodnutí by mala uplynúť dňom, od ktorého členské štáty
budú alebo môžu uplatňovať pravidlá stanovené v takejto
doplňujúcej a pozmeňujúcej smernici prijatej Radou po nadobudnutí
účinnosti tohto rozhodnutia, ak tento dátum nastane skôr ako dátum
uplynutia platnosti ustanovený v tomto rozhodnutí.
(10)     Odchýlky budú mať len
zanedbateľný účinok na celkovú výšku dane vybranej na úrovni
konečnej spotreby a nebudú negatívne ovplyvňovať vlastné zdroje
Únie pochádzajúce z dane z pridanej hodnoty.
(11)     Rozhodnutie 2009/791/ES a
rozhodnutie 2009/1013/EÚ by sa preto mali zodpovedajúcim spôsobom zmeniť a
doplniť,
PRIJALA TOTO ROZHODNUTIE:
Článok 1
Články 1 a 2 rozhodnutia 2009/791/ES sa
nahrádzajú takto:
„Článok 1
Odchylne od článku 168 a článku 168a
smernice 2006/112/ES je Nemecko oprávnené vyňať DPH za tovar
a služby z práva na odpočet DPH, ak sú predmetný tovar
a služby použité v rozsahu viac ako 90 % na súkromné účely
zdaniteľnej osoby alebo jej zamestnancov, alebo všeobecnejšie na
nepodnikateľské účely.
Článok 2
1.           Platnosť tohto
rozhodnutia uplynie dňom, od ktorého členské štáty budú alebo môžu
uplatňovať pravidlá Únie upravujúce obmedzenia práva
zdaniteľných osôb na odpočet prijaté Radou po nadobudnutí
účinnosti tohto rozhodnutia, alebo 31. decembra 2015 podľa toho,
čo nastane skôr.
2.           Žiadosť o
predĺženie platnosti osobitného opatrenia stanoveného v tomto rozhodnutí
sa Komisii predloží najneskôr do 31. marca 2015.
Takúto žiadosť musí sprevádzať správa, ktorej súčasťou bude
preskúmanie pomeru rozdelenia uplatňovaného na právo na odpočet DPH
na základe tohto rozhodnutia.“
Článok 2
Články 1 a 2 rozhodnutia 2009/1013/EÚ sa
nahrádzajú takto:
„Článok 1
Odchylne od článku 168 a článku 168a
smernice 2006/112/ES je Rakúsko oprávnené vyňať DPH za tovar a služby
z práva na odpočet DPH, ak sú predmetný tovar a služby použité v
rozsahu viac ako 90 % na súkromné účely zdaniteľnej osoby alebo
jej zamestnancov, alebo všeobecnejšie na nepodnikateľské účely.
Článok 2
1.           Platnosť tohto
rozhodnutia uplynie dňom, od ktorého členské štáty budú alebo môžu
uplatňovať pravidlá Únie upravujúce obmedzenia práva
zdaniteľných osôb na odpočet prijaté Radou po nadobudnutí
účinnosti tohto rozhodnutia, alebo 31. decembra 2015 podľa toho, čo
nastane skôr.
2.           Žiadosť o
predĺženie platnosti osobitného opatrenia stanoveného v tomto rozhodnutí
sa Komisii predloží najneskôr do 31. marca 2015.
Takúto žiadosť musí sprevádzať správa, ktorej súčasťou bude
preskúmanie pomeru rozdelenia uplatňovaného na právo na odpočet DPH
na základe tohto rozhodnutia.“
Článok 3
Toto rozhodnutie sa uplatňuje od 1.
januára 2013.
Článok 4
Toto
rozhodnutie je určené Spolkovej republike Nemecko a Rakúskej republike.
V Bruseli
                                                                       Za
Radu
                                                                       predseda
[1]               Ú. v. ES L 59, 4.3.2000, s. 12.
[2]               Ú. v. EÚ L 123, 17.5.2003, s. 47.
[3]               Ú. v. EÚ L 357, 2.12.2004, s. 33.
[4]               Ú. v. EÚ L 283, 30.10.2009, s. 55.
[5]               Ú. v. EÚ L 371, 18.12.2004, s. 47.
[6]               Ú. v. EÚ L 348, 29.12.2009, s. 21.
[7]               KOM(2004) 728 v konečnom znení.
                http://eur-lex.europa.eu/LexUriServ/site/sk/com/2004/com2004_0728sk01.pdf
[8]               Ú. v. EÚ 347, 11.12.2006, s. 1.
[9]               Ú. v. EÚ L 283, 30.10.2009, s. 55.
[10]             Ú. v. EÚ L 348, 29.12.2009, s. 21.
[11]             KOM(2004) 728 v konečnom znení.
                http://eur-lex.europa.eu/LexUriServ/site/sk/com/2004/com2004_0728sk01.pdf


Dôležité právne oznámenie

|

52005PC0285

Návrh rozhodnutie Rady ktorým sa Holandskému kráľovstvu povoľuje uplatňovať opatrenie odlišne od článku 11 Šiestej smernice Rady 77/388/EHS o zosúladení právnych predpisov členských štátov týkajúcich sa daní z obratu  /* KOM/2005/0285 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 29.6.2005KOM(2005) 285 v konečnom zneníNávrhROZHODNUTIE RADYktorým sa Holandskému kráľovstvu povoľuje uplatňovať opatrenie odlišne od článku 11 Šiestej smernice Rady 77/388/EHS o zosúladení právnych predpisov členských štátov týkajúcich sa daní z obratu(predložená Komisiou)ODÔVODNENIEKONTEXT NÁVRHU |Dôvody a ciele návrhu Podľa článku 27 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu - Spoločný systém dane z pridanej hodnoty: jednotný základ jej stanovenia, Rada, konajúc jednomyseľne na návrh Komisie, môže splnomocniť ktorýkoľvek členský štát, aby uplatňoval osobitné opatrenia, ktorými sa ustanoví výnimka z tejto smernice, s cieľom zjednodušiť postup pri vyrubovaní dane alebo zabrániť určitým druhom daňových únikov alebo vyhýbaniu sa daňovým povinnostiam. Listom doručeným na Generálny sekretariát Komisie 4. októbra 2004 Holandské kráľovstvo požiadalo o povolenie zaviesť osobitné opatrenie odlišne od článku 11 šiestej smernice. V súlade s článkom 27 ods. 2 šiestej smernice informovala Komisia listom z 1. decembra 2004 ostatné členské štáty o žiadosti Holandského kráľovstva a listom z 2. decembra 2004 oznámila Holandskému kráľovstvu, že má k dispozícii všetky informácie, ktoré považuje za nevyhnutné na posúdenie žiadosti. |Celkový kontext Ako všeobecné pravidlo, článok 11 časť A odsek 1 písm. a) šiestej smernice stanovuje, že zdaniteľný základ je všetko, čo predstavuje protihodnotu, ktorú dodávateľ získal alebo získa od kupujúceho. Holandské kráľovstvo čelí v niektorých hospodárskych odvetviach čoraz viac systémom obchádzania daňových povinností pokiaľ ide o dodávanie výrobných prostriedkov a pokiaľ ide o dodávanie služieb spojených s výrobnými prostriedkami. Toto môže mať formu akejkoľvek dohody alebo prevodu práv, dôsledkom čoho sa výrobné prostriedky dávajú k dispozícii príjemcovi. Tieto systémy obchádzania daňových povinností sa zakladajú na transakciách medzi spriaznenými spoločnosťami a zahŕňajú platby protihodnoty, ktorá neodráža trhovú hodnotu, v prípadoch, keď príjemca nemôže odpočítať DPH alebo ju môže odpočítať iba čiastočne. Napríklad, dodávateľ daňovník, ktorý si môže odpočítať vstupné DPH v plnej miere, je často osobou s jediným cieľom, a to získať drahé výrobné prostriedky pre ďalšie dodanie príjemcovi (v prepojení) prostredníctvom prenájmu alebo leasingu. Nájomné sa môže stanoviť na nízkej úrovni, s prihliadnutím na skutočnosť, že strany sú prepojené, a neskôr sú výrobné prostriedky odpredané príjemcovi za cenu, ktorá neodráža hodnotu odpredaného majetku. Príjemca niekedy získa prostriedky prostredníctvom spojenia alebo zoskupenia DPH. Podobné systémy obchádzania daňových povinností sa používajú pri službách, ktoré predstavujú značnú hodnotu a ktoré sa obyčajne odpisujú z príjmu alebo pre daňové účely spoločnosti. Takéto systémy obchádzania daňových povinností spôsobujú značnú stratu z príjmov. Holandské kráľovstvo preto požiadalo, aby sa v týchto prípadoch daňový základ pre DPH stanovoval na základe hodnoty na voľnom trhu a nie na základe protihodnoty. Komisia uznáva, že touto výnimkou sa bude čeliť zneužívaniu v systéme DPH. Dňa 16. marca 2005 Komisia predložila návrh na smernicu upravujúcu šiestu smernicu, pokiaľ ide o určité opatrenia smerujúce k zjednodušeniu postupov pri vyrubovaní DPH a k pomoci pri vysporadúvaní sa s daňovými únikmi a s vyhýbaním sa plateniu dane, a zrušujúcu určité rozhodnutia, ktoré udeľujú výnimky (racionalizácia uplatňovania výnimiek podľa článku 27). Tento návrh sa zaoberá, okrem iného, aj otázkou hodnotenia uskutočnených operácií medzi prepojenými stranami. Uvedenej požiadavke by sa malo vyhovieť až do nadobudnutia účinnosti smernice o racionalizácii výnimiek podľa článku 27, avšak najneskôr do 31. decembra 2009. |Existujúce ustanovenia v oblasti návrhu Podobné výnimky v súvislosti s článkom 11 šiestej smernice boli udelené iným členským štátom. |Súlad s inými odvetviami politiky a cieľmi Únie Nepoužiteľné. |KONZULTÁCIE SO ZÚčASTNENÝMI STRANAMI A ZHODNOTENIE DOPADU |Konzultácie so zúčastnenými stranami |Bez relevancie |Získavanie a využívanie expertízy |Externá expertíza nebola potrebná. |Zhodnotenie dopadu Návrh na rozhodnutie sa zameriava na boj proti obchádzaniu povinnosti odvádzať DPH v Holandsku a má preto možný pozitívny hospodársky dopad. V dôsledku malého rozsahu výnimky bude dopad v každom prípade obmedzený. |PRÁVNE čASTI NÁVRHU |Zhrnutie navrhovaných opatrení Návrh sa zameriava na povolenie Holandskému kráľovstvu uplatňovať opatrenie odlišne od článku 11 šiestej smernice Rady 77/388/EHS, ktoré sa týka daňového základu so zreteľom na výrobné prostriedky a súvisiace služby. |Právny základ Článok 27 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu - spoločný systém dane z pridanej hodnoty: jednotný základ jej stanovenia. |Zásada subsidiarity Návrh spadá do výlučnej právomoci Spoločenstva. Princíp subsidiarity sa preto neuplatňuje. |Zásada proporcionality Návrh je v súlade s princípom proporcionality z tohto dôvodu (dôvodov). |Rozhodnutie sa týka oprávnenia udeliť členskému štátu výnimku na základe jeho vlastnej žiadosti a nepredstavuje žiadnu povinnosť. |Vzhľadom na obmedzený rozsah výnimky, osobitné opatrenie je úmerné sledovanému cieľu. |Výber nástrojov |Navrhované nástroje: iné. |Ostatné prostriedky by neboli vhodné z tohto dôvodu (dôvodov). Podľa článku 27 šiestej smernice 77/388/EHS o zosúladení právnych predpisov členských štátov týkajúcich sa daní z obratu je možné použiť iba rozhodnutie Rady. |DOPADY NA ROZPOčET |Výnimka nemá nepriaznivý vplyv na vlastné zdroje Spoločenstva pochádzajúce z DPH. |DODATOčNÉ INFORMÁCIE |Preskúmanie/revízia/doložka o platnosti |Návrh zahŕňa doložku o platnosti. |1.  NávrhROZHODNUTIE RADYktorým sa Holandskému kráľovstvu povoľuje uplatňovať opatrenie odlišne od článku 11 Šiestej smernice Rady 77/388/EHS o zosúladení právnych predpisov členských štátov týkajúcich sa daní z obratuRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu - Spoločný systém dane z pridanej hodnoty: jednotný základ jej stanovenia[1], najmä na jej článok 27,so zreteľom na návrh Komisie[2],keďže:(1) Listom doručeným na Generálny sekretariát Komisie 4. októbra 2004 Holandské kráľovstvo požiadalo o povolenie zaviesť osobitné opatrenie odlišne od článku 11 časť A odsek 1 písm. a) smernice 77/388/EHS.(2) V súlade s článkom 27 ods. 2 smernice 77/388/EHS informovala Komisia ostatné členské štáty listom z 1. decembra 2004 o žiadosti predloženej Holandským kráľovstvom. Listom z 2. decembra 2004 oznámila Komisia Holandskému kráľovstvu, že má k dispozícii všetky informácie, ktoré považuje za nevyhnutné na posúdenie žiadosti.(3) Cieľom výnimky je predchádzať neplateniu dane z pridanej hodnoty (DPH) prostredníctvom podhodnotenia dodávok medzi prepojenými osobami, pričom príjemca nemôže odpočítať DPH alebo ju môže odpočítať iba čiastočne. Je zameraná na zabránenie zneužívaniu dodávok výrobných prostriedkov alebo dodávok služieb spojených s týmito výrobnými prostriedkami, ako napríklad prenájom alebo lízing alebo iné dohody, pri ktorých sa prostriedky dávajú k dispozícii príjemcovi. Vzhľadom na vzťah medzi spoločnosťami, výška protihodnoty je často stanovená na úrovni netrhovej hodnoty, čo spôsobuje značne nižšie príjmy z DPH.(4) Osobitné opatrenie by sa malo uplatňovať iba v tých prípadoch, keď sú úrady schopné dospieť k záveru, že zdaniteľný základ, ako je stanovený v súlade s článkom 11 časť A odsek 1 písm. a) smernice 77/388/EHS, bol ovplyvnený z dôvodu vzťahu medzi stranami. Tento záver musí byť v každom individuálnom prípade založený na preukázateľných faktoch, a nie na predpokladoch.(5) Je teda vhodné a úmerné povoliť Holandskému kráľovstvu, aby sa pri takýchto dodávkach brala za zdaniteľný základ hodnota na voľnom trhu.(6) Výnimky podľa článku 27 smernice 77/388/EHS, ktorými sa bude čeliť obchádzaniu DPH v súvislosti so zdaniteľným základom pre dodávky medzi spriaznenými stranami, sú zahrnuté v návrhu smernice o racionalizácii niektorých výnimiek podľa tohto článku. Je preto nevyhnutné obmedziť dobu uplatňovania tejto výnimky, pokým táto smernica nadobudne účinnosť.(7) Výnimka nemá nepriaznivý vplyv na vlastné zdroje Spoločenstva pochádzajúce z DPH,PRIJALA TOTO ROZHODNUTIE:Článok 1Odlišne od článku 11 časť A odsek 1 písm. a) smernice 77/388/EHS sa Holandskému kráľovstvu povoľuje, aby sa za zdaniteľný základ pre dodávky výrobných položiek a akýchkoľvek iných dodávok služieb, čím sa výrobné položky dávajú k dispozícii príjemcovi, brala hodnota na voľnom trhu, ako je stanovené v článku 11 časť A ods. 1 písm. d) smernice 77/388/EHS za predpokladu, že sú splnené tieto podmienky:2.  príjemca je právnickou osobou, ktorá nemá daňovú povinnosť alebo osobou, ktorá má daňovú povinnosť, prevádzkujúcou úplne alebo čiastočne oslobodené činnosti, ktoré nedávajú podnet k právu na odpis;3.  dodávateľ a príjemca sú podľa vnútroštátnych právnych predpisov priamo alebo nepriamo prepojené osoby;4.  na základe okolností prípadu možno primerane dospieť k záveru, že vzťah medzi týmito prepojenými osobami ovplyvnil výšku zdaniteľného základu stanovenú v súlade s článkom 11 časť A odsek 1 písm. a) smernice Rady 77/388/EHS.Na účely tohto článku sa pod výrobnými položkami chápu výrobné prostriedky podľa definície Holandského kráľovstva v súlade s článkom 20 ods. 4 smernice 77/388/EHS a v prípade, že sa táto definícia na ne nevzťahuje, služby značnej hodnoty, ktoré možno odpísať.Článok 2Povolenia udelené podľa článku 1 stratia platnosť v deň nadobudnutia účinnosti smernice, ktorou sa odôvodňujú výnimky podľa článku 27 smernice 77/388/EHS, ktorými sa čelí vyhýbaniu sa platenia dane z pridanej hodnoty prepojenej na výnimky pre zdaniteľný základ, alebo 31. decembra 2009, podľa toho, ktorý dátum nastane skôr.Článok 3Toto rozhodnutie je určené Holandskému kráľovstvu.V BruseliZa Radupredseda [1] Ú. v. ES L 145, 13.6.1977, s. 1. Smernica naposledy zmenená a doplnená smernicou 2004/66/ES (Ú. v. EÚ L 168, 1.5.2004, s. 35).[2] Ú. v. C […], […], s. […]


               EURÓPSKA KOMISIA
            V Bruseli5. 10. 2017
            COM(2017) 574 final
            2017/0252(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v Podvýbore pre clá zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej, pokiaľ ide o nahradenie protokolu I k uvedenej dohode týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na Regionálny dohovor o paneuro-stredomorských preferenčných pravidlách pôvodu

               DÔVODOVÁ SPRÁVA

               1.PREDMET NÁVRHU

               Tento návrh sa týka rozhodnutia, ktorým sa stanovuje pozícia, ktorá sa má prijať v mene Únie v Podvýbore pre clá zriadenom Dohodou o pridružení („dohoda“) medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej v súvislosti s plánovaným prijatím rozhodnutia, pokiaľ ide o nahradenie protokolu I k uvedenej dohode týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na Regionálny dohovor o paneuro-stredomorských preferenčných pravidlách pôvodu
                  1
                („dohovor“).

               2.KONTEXT NÁVRHU

               2.1Protokol I k dohode o pridružení

               Dohodou sa zavádza preferenčný obchodný režim – prehĺbená a komplexná zóna voľného obchodu (DCFTA). Týmto režimom sa zlepšuje prístup na trh medzi EÚ a Gruzínskom. Protokol I k dohode sa týka vymedzenia pojmu „výrobky s pôvodom“ a metód administratívnej spolupráce. Dohoda nadobudla platnosť 1. júla 2016.

               2.2.Podvýbor pre clá EÚ a Gruzínska

                  V článku 38 protokolu I sa ustanovuje, že Podvýbor pre clá zriadený dohodou môže rozhodnúť o zmenách protokolu I k dohode o pridružení.

               2.3.Plánovaný akt Podvýboru pre clá EÚ a Gruzínska

                  Podvýbor pre clá EÚ a Gruzínska má prijať rozhodnutie o nahradení protokolu I k dohode týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na dohovor.

                  Cieľom plánovaného aktu je zabezpečiť účinné vykonávanie dohovoru.

               3.POZÍCIA, KTORÁ SA MÁ PRIJAŤ V MENE ÚNIE

               Dohovorom sa zavádzajú ustanovenia o pôvode tovaru, s ktorým sa obchoduje podľa príslušných dohôd uzatvorených medzi zmluvnými stranami. EÚ podpísala tento dohovor 15. júna 2011. Gruzínsko požiadalo o pristúpenie k dohovoru 23. septembra 2015 a spoločný výbor dohovoru vo svojom rozhodnutí č. 1 z 28. septembra 2016
                  2
                rozhodol, že Gruzínsko by malo byť prizvané, aby pristúpilo k dohovoru.

               Listinu o prijatí uložila EÚ u depozitára dohovoru 26. marca 2012 a Gruzínsko uložilo listinu o prijatí 17. mája 2017. V dôsledku toho v súlade s článkom 10 ods. 3 dohovoru nadobudol dohovor platnosť vo vzťahu k EÚ 1. mája 2012 a vo vzťahu ku Gruzínsku 1. júla 2017.

               V článku 6 dohovoru sa ustanovuje, že každá zmluvná strana prijme primerané opatrenia na zabezpečenie účinného uplatňovania dohovoru. Návrh rozhodnutia Podvýboru pre clá EÚ a Gruzínska je procesným krokom potrebným na dosiahnutie hlavného cieľa dohovoru, ktorým je nahradenie protokolov o pravidlách pôvodu v dohodách medzi zmluvnými stranami dohovoru protokolom, ktorý odkazuje na dohovor.

               Nebolo preto potrebné uskutočniť konzultácie so zainteresovanými stranami.

                  Keďže navrhované zmeny sú technickej povahy a netýkajú sa podstaty v súčasnosti platného protokolu o pravidlách pôvodu, nebolo potrebné vykonať posúdenie vplyvu.

               4.PRÁVNY ZÁKLAD

               4.1.Procesnoprávny základ

               4.1.1.Zásady

                  V článku 218 ods. 9 Zmluvy o fungovaní Európskej únie sa stanovuje (ZFEÚ) rozhodnutie, ktorým sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

                  Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré podľa medzinárodného práva nemajú záväzný účinok, ale „môžu rozhodujúcim spôsobom ovplyvniť obsah právnych predpisov prijatých zákonodarcom EÚ“.

               4.1.2.Uplatnenie na tento prípad

                  Podvýbor pre clá EÚ a Gruzínska je orgán zriadený dohodou, konkrétne Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej.

                  Akt, ktorý má Podvýbor pre clá EÚ a Gruzínska prijať, predstavuje akt s právnymi účinkami.

                  Plánovaným aktom sa nedopĺňa ani nemení inštitucionálny rámec dohody.

                  Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

                  Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu plánovaného aktu, v súvislosti s ktorým sa prijíma pozícia v mene Únie. Ak plánovaný akt sleduje dvojaký cieľ alebo obsahuje dve zložky, a ak jeden z týchto cieľov alebo jednu z týchto zložiek možno označiť za hlavný cieľ alebo hlavnú zložku, zatiaľ čo druhá je iba doplňujúcim cieľom alebo doplňujúcou zložkou, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

                  Hlavný cieľ a obsah plánovaného aktu sa týkajú spoločnej obchodnej politiky.

                  Hmotnoprávnym základom navrhovaného rozhodnutia je preto článok 207 ZFEÚ.

               4.3.Záver

                  Právnym základom navrhovaného rozhodnutia by mal byť článok 207 v spojení s článkom 218 ods. 9 ZFEÚ.

               2017/0252 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v Podvýbore pre clá zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej, pokiaľ ide o nahradenie protokolu I k uvedenej dohode týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na Regionálny dohovor o paneuro-stredomorských preferenčných pravidlách pôvodu

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 v spojení s článkom 218 ods. 9,

               so zreteľom na návrh Európskej komisie,

               keďže:

               (1)rozhodnutím Rady 2014/494/EÚ zo 16. júna 2014
                  3
                Únia uzatvorila Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej („dohoda“), ktorá nadobudla platnosť 1. júla 2016.

               (2)Podľa článku 38 protokolu I k dohode Podvýbor pre clá zriadený dohodou môže prijať zmeny ustanovení protokolu I.

               (3)Podvýbor pre clá EÚ a Gruzínska má prijať rozhodnutie o nahradení protokolu I k tejto dohode týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na regionálny dohovor o paneuro-stredomorských preferenčných pravidlách pôvodu
                  4
                („dohovor“).

               (4)Je vhodné stanoviť pozíciu, ktorá sa má prijať v mene Únie v Podvýbore pre clá EÚ a Gruzínska, pretože rozhodnutie bude pre Úniu záväzné.

               (5)Dohovorom sa zavádzajú ustanovenia o pôvode tovaru, s ktorým sa obchoduje podľa príslušných dohôd uzatvorených medzi zmluvnými stranami. Dohovor nadobudol platnosť vo vzťahu k Únii 1. mája 2012 a vo vzťahu ku Gruzínsku 1. júla 2017.

               (6)V článku 6 dohovoru sa stanovuje, že každá zmluvná strana prijme primerané opatrenia na zabezpečenie toho, aby sa tento dohovor účinne uplatňoval. Na tento účel by sa mal protokol I dohody nahradiť novým protokolom, ktorý v súvislosti s pravidlami pôvodu odkazuje na dohovor.

               (7)Keďže aktom Podvýboru pre clá EÚ a Gruzínska sa zmení protokol I k dohode, je vhodné ho po prijatí uverejniť v Úradnom vestníku Európskej únie.

               (8)V Podvýbore pre clá EÚ a Gruzínska bude Úniu v súlade s článkom 17 ods. 1 Zmluvy o Európskej únii (ZEÚ) zastupovať Komisia,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Európskej únie prijať v Podvýbore pre clá zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej, sa zakladá na návrhu rozhodnutia Podvýboru pre clá pripojenom k tomuto rozhodnutiu.

               Menšie zmeny v návrhu rozhodnutia Podvýboru pre clá môžu zástupcovia Únie v Podvýboru pre clá schváliť bez ďalšieho rozhodnutia Rady.

               Článok 2

               Rozhodnutie Podvýboru pre clá sa po prijatí uverejní v Úradnom vestníku Európskej únie.

               Článok 3

               Toto rozhodnutie je určené Komisii.

               V Bruseli

                     Za Radu

                     predseda

                     (1)
                  Ú. v. EÚ L 54, 26.2.2013, s. 4.

                     (2)
                  Ú. v. EÚ L 329, 3.12.2016, s. 118.

                     (3)
                  Ú. v. EÚ L 261, 30.8.2014, s. 1.

                     (4)
                  Ú. v. EÚ L 54, 26.2.2013, s. 4.

    ---documentbreak---

               EURÓPSKA KOMISIA
            V Bruseli5. 10. 2017
            COM(2017) 574 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v Podvýbore pre clá zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej, pokiaľ ide o nahradenie protokolu I k uvedenej dohode týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na Regionálny dohovor o paneuro-stredomorských preferenčných pravidlách pôvodu

               Návrh

                  ROZHODNUTIE PODVÝBORU PRE CLÁ EÚ A GRUZÍNSKA č. ...

               z...,

               ktorým sa nahrádza protokol I k Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej týkajúci sa vymedzenia pojmu „výrobky s pôvodom“ a metód administratívnej spolupráce

               Podvýbor pre clá EÚ A GRUZÍNSKA,

               so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej
                  1
               , a najmä na jej článok 23 ods. 2,

               so zreteľom na protokol I k Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej týkajúci sa vymedzenia pojmu „výrobky s pôvodom“ a metód administratívnej spolupráce,

               keďže:

               (1)V článku 23 ods. 2 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej („dohoda“) sa v súvislosti s pravidlami pôvodu odkazuje na protokol I dohody („protokol I“).

               (2)Dohoda o pridružení nadobudla platnosť 1. júla 2016.

               (3)V článku 38 protokolu I sa stanovuje, že Podvýbor pre clá ustanovený v článku 74 dohody môže rozhodnúť o zmenách ustanovení protokolu I.

               (4)Účelom Regionálneho dohovoru o paneuro-stredomorských preferenčných pravidlách pôvodu
                  2
                („dohovor“) je nahradiť protokoly o pravidlách pôvodu v súčasnosti platné medzi krajinami paneuro-stredomorskej oblasti jediným právnym aktom.

               (5)Európska únia dohovor podpísala 15. júna 2011. Spoločný výbor dohovoru vo svojom rozhodnutí č. 1 z 28. septembra 2016
                  3
                rozhodol, že Gruzínsko by malo byť prizvané, aby pristúpilo k dohovoru.

               (6)Listinu o prijatí uložila Únia u depozitára dohovoru 26. marca 2012 a Gruzínsko uložilo listinu o prijatí 17. mája 2017. V dôsledku toho a na základe uplatnenia článku 10 ods. 3 dohovoru nadobudol dohovor platnosť vo vzťahu k Únii 1. mája 2012 a vo vzťahu ku Gruzínsku 1. júla 2017.

               (7)Protokol I by sa preto mal nahradiť novým protokolom odkazujúcim na dohovor.

               PRIJAL TOTO ROZHODNUTIE:

               Článok 1

               Protokol I k Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej týkajúci sa vymedzenia pojmu „výrobky s pôvodom“ a metód administratívnej spolupráce sa nahrádza textom uvedeným v prílohe k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               Uplatňuje sa od …

               V Bruseli

                  Za Podvýbor pre clá

                  predseda

               Príloha

               Protokol I

               týkajúci sa vymedzenia pojmu „výrobky s pôvodom“ a metód administratívnej spolupráce

               Článok 1

               Uplatniteľné pravidlá pôvodu

               1.
                     Na účely vykonávania tejto dohody sa uplatňuje dodatok I a príslušné ustanovenia dodatku II k Regionálnemu dohovoru o paneuro-stredomorských preferenčných pravidlách pôvodu
                  4
                („dohovor“).

               2.
                     Všetky odkazy na „príslušnú dohodu“ v dodatku I a v príslušných ustanoveniach dodatku II k dohovoru sa považujú za odkazy na túto dohodu.

               Článok 2

               Urovnávanie sporov

               1.
                     Spory, ktoré vzniknú v súvislosti s postupmi overovania podľa článku 32 dodatku I k dohovoru a ktoré nie je možné vyriešiť medzi colnými orgánmi žiadajúcimi o overenie a colnými orgánmi zodpovednými za vykonanie tohto overenia, sa postúpia Podvýboru pre clá. Ustanovenia o mechanizme na urovnávanie sporov v kapitole 14 (Urovnávanie sporov) hlavy IV (Obchod a záležitosti súvisiace s obchodom) tejto dohody sa neuplatňujú.

               2.
                     Urovnávanie všetkých sporov medzi dovozcom a colnými orgánmi dovážajúcej krajiny sa riadi právnymi predpismi tejto krajiny.

               Článok 3

               Zmeny protokolu

               Podvýbor pre clá môže rozhodnúť o zmenách ustanovení tohto protokolu.

               Článok 4

               Odstúpenie od dohovoru

               1.
                     Ak Európska únia alebo Gruzínsko písomne oznámi depozitárovi dohovoru svoj zámer odstúpiť od dohovoru podľa článku 9 dohovoru, Európska únia a Gruzínsko bezodkladne začnú rokovania o pravidlách pôvodu na účely vykonávania tejto dohody.

               2.
                     Do nadobudnutia platnosti takýchto novo dohodnutých pravidiel pôvodu sa na túto dohodu naďalej uplatňujú pravidlá pôvodu obsiahnuté v dodatku I a v prípade potreby aj príslušné ustanovenia dodatku II k dohovoru uplatniteľné v okamihu odstúpenia od dohovoru. Od okamihu odstúpenia od dohovoru sa však pravidlá pôvodu obsiahnuté v dodatku I a v prípade potreby aj príslušné ustanovenia dodatku II k dohovoru vykladajú tak, aby umožňovali dvojstrannú kumuláciu len medzi Európskou úniou a Gruzínskom.

               Článok 5

               Prechodné ustanovenia – kumulácia

               Bez ohľadu na článok 16 ods. 5 a článok 21 ods. 3 dodatku I k dohovoru, keď sa kumulácia týka len štátov EZVO, Faerských ostrovov, Európskej únie, Turecka, účastníkov procesu stabilizácie a pridruženia, Moldavskej republiky a Gruzínska, za dôkaz o pôvode možno považovať sprievodné osvedčenie EUR. 1 alebo vyhlásenie o pôvode.

                     (1)
                  Ú. v. EÚ L 261, 30.8.2014, s. 4.

                     (2)
                  Ú. v. EÚ L 54, 26.2.2013, s. 4.

                     (3)
                  Ú. v. EÚ L 329, 3.12.2016, s. 118.

                     (4)
                  Ú. v. EÚ L 54, 26.2.2013, s. 4.